cyanic-selkie/wikianc huggingface dataset:
Յան Կշեպտովսկի
Կենսագրություն
Յան Կշեպտովսկին կյանքի վերջին տարիներն անցկացրել է Զակոպանեում՝ Վանդա Լիլպոպովայի պանսիոնատում։ Մահացել է 1894 թվականի դեկտեմբերի 8-ին և թաղվել է Զակոպանեի ծառայողների գերեզմանատանը։
Ստեղծագործություններ
Յան Կշեպտովսկին գրել է գուրալական հեքիաթներ, առակներ և երգեր, որոնք մասսայականացրել են Ստանիսլավ Վիտկևիչը և Հենրիկ Սենկևիչը։ Յան Կշեպտովսկու որոշ ստեղծագործություններ տպագրվել են առանձին գրքերով․
Արտաքին հղումներ
Կատեգորիա:Լեհ բանաստեղծներ Կատեգորիա:Լեհ լեռնագնացներ Կատեգորիա:Լեհ երգիչներ Կատեգորիա:Լեհ երաժիշտներ Կատեգորիա:Լեհ գրողներ
Լիդիա Գիմոյան
Լիդիա Գրիգորի Գիմոյան (, Դոնեցկ), հայ բժիշկ, նյարդախտաբան։ Բժշկական գիտությունների դոկտոր (2004), պրոֆեսոր ։
Պրոֆեսոր, էլեկտրաէներգետիկ Գրիգոր Գիմոյանի դուստրը։
Կենսագրություն
Լիդիա Գիմոյանը ծնվել է Դոնեցկում՝ պրոֆեսոր Գրիգոր Գիմոյանի ընտանիքում։ 1971 թվականին ավարտել է Երևանի բժշկական ինստիտուտը։ Վերապատրաստվել է Մոսկվայի Բուրդենկոյի անվան նյարդավիրաբուժության ինստիտուտում, դոկտորական վերապատրաստում անցել է Կիևի գերոնտոլոգիայի ինստիտուտում։
1985-2000 թվականներին եղել է Երևանի 2-րդ բուժմիավորման նյարդաբանության բաժանմունքի վարիչ, 2000-2005 թվականներին՝ ԵՊԲՀ նյարդաբանության ամբիոնի ընթերակա։ 2005 թվականից՝ նյարդաբանության կենտրոնի գիտական ղեկավարի տեղակալ ։
Աշխատություններ
Աշխատանքները վերաբերում են գլխուղեղի անոթային, նյարդային համակարգի ողնաշարածին հիվանդություններին։
Ծանոթագրություններ
Կատեգորիա:Հայ բժշկուհիներ Կատեգորիա:Հայ նյարդախտաբաններ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Դոնեցկ քաղաքում ծնվածներ Կատեգորիա:Երևանի պետական բժշկական համալսարանի շրջանավարտներ
Արտակարգ դու
Արտակարգ դու (Կորեերեն՝어쩌다 발견한 하루), 2019 թվականին թողարկած հարավկորեական հեռուստատեսային սերիալ է, որում ներկայանում են Կիմ Հյե Յունը, Ռովունը, Լի Ջե Վուկը, Լի Նա Ընը, Չոն Գոն Ջուն, Կիմ Յոնգ Դեն և Լի Թե Ռին։ Այն հիմնվել է July Found by Chance Webtoon-ից, որն առաջին անգամ հրապարակվել է 2018-ի հունվարին Daum Webtoon-ում ։ Սերիալը հեռարձակվեց MBC հեռուստաընկերության կողմից չորեքշաբթի-հինգշաբթի ժամը 21:00-ին՝ 2019 թվականի հոկտեմբերի 2-ից նոյեմբերի 21-ը ։
Սյուժե
Շոուը հետևում է ավագ դպրոցի աշակերտ՝ Ըն Դան Օյին (Կիմ Հյե Յուն), ով ուսանող է հեղինակավոր ակադեմիայում։ Մի օր, պատահաբար, նա հայտնաբերում է, որ իր ապրած աշխարհը կոմիքսների ֆանտաստիկ աշխարհ է։ Նա և բոլորը պարզապես ​​գրքի կերպարներ են, գիրքը կոչվում է՝ «Գաղտնիք», բոլորը՝ իրենց հեղինակի հեղինակության ներքո։ Դան Օհն միայն լրացուցիչ կերպար է կրում այդ գրքում և, ավելի վատ, որ հեղինակը նրան տվեց ձանձրալի նախապատմություն։ Նա զբաղվում է իր երկարատև նշանածի հետ, ով նրան արհամարհում է, և նա սրտի հիվանդություն ունի և սպասվում է, որ շուտով կմահանա։
Արտադրություն
Սերյալը անվանեցին July Found by Chance (Կորեերեն՝ 어쩌다 발견한 7월; «Էոջեոդա Բալգյեոհան 7-վոլ»), Webtoon-ի նույն վերնագիրը։
Արտակարգ դու։ Բնօրինակ սաունդթրեք
Դրամայի սաունդթրեքը կազմվել է 2019 թվականի նոյեմբերի 20-ին, և թողարկվեց երեք մասից բաղկացած ալբոմում։ Սկավառակ 1-ը պարունակում է դրամայի երգերը և դրանց գործիքային տարբերակները, իսկ 2-րդ և 3-րդ ձայնասկավառակները պարունակում են դրամայի երաժշտական ​​գնահատականը  ։
Վարկանիշներ
Այս աղյուսակում կապույտ համարները ներկայացնում են ամենացածր վարկանիշները, իսկ կարմիր համարները ներկայացնում են ամենաբարձր վարկանիշները։
Հարյուրամյակի գոլ
Հարյուրամյակի գոլ - քսանմեկերորդ դարում ֆուտբոլի աշխարհի առաջին առաջնության անցկացման ընթացքում ՖԻՖԱ-ի կողմից իր կայքէջում կազմակերպված հարցումների արդյունքների հիման վրա ֆուտբոլի աշխարհի բոլոր առաջնությունների լավագույնը ճանաչված գոլը, որը խփել է արգենտինացի ֆուտբոլիստ Դիեգո Մարադոնան 1986 թվականի աշխարհի առաջնության քառորդ եզրափակիչ խաղի 54-րդ րոպեին՝ գրավելով Անգլիայի հավաքական թիմի դարպասը։ Ֆուտբոլային այդ հանդիպումը տեղի է ունեցել 1986 թվականի հունիսի 22-ին, Մեքսիկայի մայրաքաղաք Մեխիկոյի «Ացտեկա» մարզադաշտում;
Պատմություն
«Հարյուրամյակի գոլը» Մարադոնան խփել է՝ դեպի անգլիացիների տուգանային հրապարակ ճեղքում կատարելով, որի ընթացքում խաբս է տվել վեց խաղացողների՝ ներառյալ մրցակցի դարպասապահին։ Դրանից ընդամենը երեք րոպե առաջ Մարադոնան ևս մեկ գոլ էր խփել՝ մրցավարների կողմից չնկատված, հետևաբար՝ նաև չարձանագրված ու չպատժված ձեռքի հարվածով. այդ գոլը հետագայում ստացավ «Աստծո ձեռք» անվանումը ։
Արծաթագույն ամպեր
Առաջին անգամ նկատել է ռուս աստղագետ Վիտոլդ Ցերասկին (1885)։
Կատեգորիա:Ամպեր
Հարյուրամյակի գոլ
Պատմություն
Այդ նշանավոր ֆուտբոլային հանդիպումից որոշ ժամանակ անց Մարադոնան խոստովանել է, որ ինքը մասամբ պարտական է անգլիացիների պաշտպաններին, ովքեր փորձ չեն արել խախտել խաղի կանոններն ու վայր գցել իրեն ։ Անգլիացիների ռմբարկուն՝ հարձակվող Գարի Լինեկերը, ով այդ խաղում իր թիմի խփած միակ գոլի հեղինակը դարձավ, հայտարարել է, որ Մարադոնայի հրաշք գոլը տեսնելով՝ կյանքում առաջին անգամ մտքով անցել է ծափահարել մրցակցին ։
Անգլիացի կիսապաշտպան Քրիս Ուոդլը այսպես է արտահայտվել խաղային այդ դրվագի մասին. «Ես ու Ջոն Բարնսը, պահեստայինների նստարանին նստած, հետևում էինք խաղին, և բերաններս բաց մնաց, երբ տեսանք, թե ինչպես Մարադոնան, խլելով գնդակը իրենց կիսադաշտում, անցավ մեր թիմի կիսադաշտն ու վեց խաղացողի խաբս տալով՝ գոլ խփեց։ Այդ պահին իմ մեջ բուռն ցանկություն առաջացավ և՛ ծափահարելու, և՛ արտասվելու։ Ես այդ գոլը կյանքում երբեք չեմ մոռանա» :.
Արտաքին հղումներ
Կատեգորիա:Ֆուտբոլի աշխարհի առաջնություն 1986
Արծաթաչափություն
Արծաթաչափություն, քանակական անալիզի տիտրաչափական եղանակ։ Հիմնված է արծաթի նիտրատի՝ AgNO_3, տիտրված լուծույթների կիրառման վրա։ Հետազոտվող թույլ հիմնային կամ չեզոք լուծույթները տիարում են AgNO_3 լուծույթով։ Որպես ինդիկատոր օգտագործում են իոնը, որը AgNO_3–ի ավելցուկի հետ առաջացնում է անլուծելի կարմիր նստվածք՝ Ag_2CrO_4։
Տիտրման վերջնակետը կարելի է որոշել նաև ադսորբցիոն ինդիկատորներով կամ էլեկտրաքիմիական եղանակներով։ Հետազոտվող թթու լուծույթների դեպքում ավելացնում են AgNO_3 լուծույթի ավելցուկ և ապա տիարում ռոդանիդով (ինդիկատոր է Fe^{+3})։ Արծաթաչափությունով մեծ ճշտությամբ որոշում են աղեր և թթուներ, որոնց անիոնները Ag^+ կատիոնի հետ առաջացնում են նստվածքներ կամ կոմպլեքսային միացություններ, օրինակ՝ քլորիդներ, բրոմիդներ, յոդիդներ, ռոդանիդներ, ցիանիդներ ևն։
Կատեգորիա:Քիմիա
Կրասնոյարսկի երաժշտական թատրոն
Կրասնոյարսկի երաժշտական թատրոն, ստացիոնար ռեպերտուրային թատրոն։ Ներկայացումների բազմազանությունն իր մեջ ընդգրկում է մեծաթիվ ժանրեր, դասական օպերետայից մինչև ռոք-օպերա և մյուզիքլ։
Պատմություն
1930 թվականին տեղի է ունեցել Կրասնոյարսկի երաժշտական կոմեդիայի թատրոնի բացման առաջին փորձը։ Գոյություն ունենալով երկու խաղաշրջան` 1932 թվականին թատրոնը կոսմոպոլիտիզմի կռվի ալիքի ներքո փակվել է։
1950 թվականին թատրոնը փակվել է ։ Թատերախմբի մնացած մասը տեղափոխվել է Իրկուտսկ։
1959 թվականի փետրվարի 20-ին կայացավ քաղաքի պատմության մեջ Կրասնոյարսկի երաժշտական կոմեդիայի թատրոնի արդեն երրորդ պաշտոնական բացումը Երկաթուղային մշակույթի պալատում։ Առաջին տնօրենը եղել է Ն.Գ. Լյապունովը։ Գլխավոր ռեժիսորը եղել է Յա. Մ. Կորնբլիտը, գլխավոր երաժշտավար` Ս. Ն. Բեդերակ։ Առաջին բեմադրությունը Իսահակ Դունաևսկու «Ազատ քամին» է եղել։
1965 թվականին Կրասնոյարսկի երաժշտական կոմեդիայի թատրոնում ներկայացվել է ԽՍՀՄ-ում երկրորդ մյուզիքլը` Ֆրեդերիկա Լոուի «Իմ հիասքանչ լեդի»-ն։ Վերակառուցումից առաջ այն խաղացանկում նշանակվել է որպես օպերետ։ Այդ ժամանակ թատրոնում ներկայացվել էին այնպիսի ներկայացումներ ինչպիսիք են Իմրե Կալմանի «Մարիցա»-ն, Ֆրանց Լեգարայի «Գնչուական սերը» և «Ուրախ այրի»-ն, Ջերոմ Քերաի «Միսսիսիպիի ծաղիկ»-ը։
1981 թվականին թատրոնի շենքը վերականգման պատճառով փակվել է։ Թատերախումբը ստիպված էր տեղափոխվել կոմբայնաշինարարների մշակույթի Պալատ, որը ուներ փոքր բեմ և ավելի նեղ շինություններ։ Հենց կոմբայնաշինարարների ДК բեմում ներկայացվել են առաջին փորձարարական ռոք-օպերաները` Եվգենիա Լապեյկոի «Աղջիկը և մահը» և Լեոնիդ Վոլոխայի «Պրոմեթևս»։
2006 թվականին թատրոնում հայտնվեց Փոքր դահլիճը։
2008 թվականի հունիսին Կրասնոյարսկի պետական երաժշտական կոմեդիայի թատրոնը վերակազմավորվել է Կրասնոյարսկի երաժշտական թատրոն։
Մրցանակներ
11-րդ միջազգային «Ոսկե դյուցազն» թատերական ֆորումում 4-րդ Արվեստի սլավոնական ֆորումի շրջանակներում Կրասնոյարսկի երաժշտական թատրոնը ստացել է ֆորումի գլխավոր մրցանակը` մեծ «Ոսկե դյուցազն» և դիպլոմ` «Արքայորդի» ներկայացման համար ։
Արտաքին հղումներ
Կատեգորիա:Երաժշտական թատրոններ Կատեգորիա:Ռուսաստանի թատրոններ
Անդրեյ Կրամարիչ
Անդրեյ Կրամարիչ (Andrej Kramarić, ), խորվաթ պրոֆեսիոնալ ֆուտբոլիստ։ Ներկայումս հանդես է գալիս Հոֆենհայմի և Խորվաթիայի ազգային հավաքականի կազմում։ Խաղում է կենտրոնական հարձակվողի դիրքում ։
Ֆուտբոլիստի կարիերան Կրամարիչը սկսել է Դինամո Զագրեբում և համարվում է ակումբի երիտասարդական թիմերի լավագույն ռմբարկուն ։ Իր պրոֆեսիոնալ դեբյուտը նշեց 17 տարեկան հասակում, և 2013 թվականին Դինամոյի տնօրենների խորհրդի հետ վիճելուց հետո տեղափոխվեց Ռիեկա, որտեղ նա դարձավ 37 գոլի հեղինակ առաջնությունում անցկացրած 42 խաղերում։ 2015 թվականին Կրամարիչը միացավ Լեսթեր Սիթիին , որի կազմում 1.5 տարի անցկացնելուց հետո սկզբից վարձավճարով , ապա ամբողջությամբ տեղափոխվեց Հոֆենհայմ ։
Խորվաթիայի երիտասարդական հավաքականների կազմում Կրամարիչը անցկացրեց 53 հանդիպում՝ դառնալով 22 գոլի հեղինակ։ 2010 թվականին նա Խորվաթիայի Մ19 հավաքականի հետ հասավ Եվրոպայի առաջնության կիսաեզրափակիչ։ Ազգային հավաքականի կազմում իր դեբյուտը նշեց 2014 թվականին։ Հավաքականի հետ մասնակցեց Եվրո 2016-ին և ԱԱ 2018-ին ՝ հասնելով վերջինիս եզրափակիչ ։
Դինամո Զագրեբ
Կրամարիչը Դինամո Զագրեբի ակադեմիայի սան է ։ Նա համարվում է Դինամոյի երիտասարդական թիմերի պատմության լավագույն ռմբարկուն՝ խփած շուրջ 450 գոլերով ։ Իր պրոֆեսիոնալ դեբյուտը նշեց 2009 թվականի մայիսի 24-ին՝ Զագրեբի դեմ խաղում ։ 2009-10 մրցաշրջանում նա տեղափոխվեց ակումբի առաջին թիմ։ Իր առաջին հանդիպումը եվրոպական առաջնություններում անցկացրեց 2009 թվականի հուլիսի 14-ին՝ Չեմպիոնների Լիգայի որակավորման 2-րդ փուլի Փյունիկի դեմ խաղում ։ Պրոֆեսիոնալ կարիերայում իր առաջին գոլը Կրամարիչը խփեց օգոստոսի 1-ին՝ Մեջիմուրյեի դեմ խաղում՝ այս խաղում դառնալով դուբլի հեղինակ ։ Խորվաթը դուբլ ձևակերպեց նաև դեկտեմբերի 6-ին՝ Մեջիմուրյեի դեմ երկրորդ խաղում ։ Այս մրցաշրջանում նա անցկացրեց 34 հանդիպում՝ դառնալով 11 գոլի հեղինակ և օգնելով Դինամոյին հաղթել Խորվաթիայի առաջնությունը ։ 2010-11 մրցաշրջանում Կրամարիչը դուրս մնաց Դինամոյի հիմնական կազմից և խաղադաշտ էր դուրս գալիս հիմնականում որպես փոխարինող, սակայն միևնույն է թիմի հետ հաղթեց Խորվաթիայի առաջնությունը և Խորվաթիայի գավաթը ։ 2011-12 մրցաշրջանում Կրամարիչի կարգավիճակը չփոխվեց և մինչև ձմեռային դադարը նա անցկացրեց ընդամենը 3 հանդիպում։
2012 թվականի փետրվարին Կրամարիչը վարձավճարով միացավ Լոկոմոտիվային ։ Իր դեբյուտը ակումբի կազմում նշեց փետրվարի 24-ին՝ Զադարի դեմ խաղում՝ այս խաղում դառնալով 2 գոլի ու 1 գոլային փոխանցման հեղինակ ։ 2012-13 մրցաշրջանում Կրամարիչը դարձավ տարածաշրջանի ամենահմուտ հարձակվողներից մեկը՝ դառնալով 15 գոլի հեղինակ առաջնությունում և ճանաչվելով Խորվաթիայի առաջնության երկրորդ լավագույն ռմբարկու։ Բացի այդ, նա օգնեց Լոկոմոտիվային հասնել Խորվաթիայի գավաթի եզրափակիչ՝ 6 խաղում խփած 4 գոլերով, սակայն այստեղ Լոկոմոտիվան 2 խաղերի արդյունքում պարտվեց Հայդուկ Սպլիտին  ։
2013-14 մրցաշրջանի սկզբում Կրամարիչը վերադարձավ Դինամո Զագրեբ։ Վերադարձից հետո նա առաջին անգամ խաղադաշտ դուրս եկավ հուլիսի 6-ին՝ փոխարինելով Մարսելո Բրոզովիչին Խորվաթիայի սուպերգավաթի Հայդուկ Սպլիտի դեմ խաղի 90-րդ րոպեին ։ Հանդիպման հիմնական ժամանակը ավարտվեց 1-1 հաշվով և Դինամոն հաղթեց հետխաղյա 11-մետրանոցների հարվածաշարում ։ Հուլիսի 19-ին՝ Զադարի դեմ խաղում Կրամարիչը դարձավ դուբլի հեղինակ՝ օգնելով իր թիմին հաղթել 3-0 հաշվով ։ Այնուամենայնիվ, օգոստոսին խորվաթը սկսեց ավելի քիչ խաղաժամանակ ստանալ, ինչից հուսահատվեց և բողոքեց հարցազրույցներում ։ Սա դուր չեկավ Դինամոյի տնօրեն Զորան Մամիչին, ով որոշեց վաճառել Կրամարիչի տրանսֆերը  ։
Ռիեկա
2013 թվականի օգոստոսի 31-ին Կրամարիչը տեղափոխվեց Ռիեկա։ Իր դեբյուտը նշեց սեպտեմբերի 15-ին՝ Սլավեն Բելուպոյի դեմ խաղում։ Այս խաղում նա դարձավ գոլի հեղինակ՝ օգնելով իր թիմին հաղթել 1-0 հաշվով ։ Հոկտեմբերի 9-ին՝ Խորվաթիայի գավաթի Զմայ Բլատոյի դեմ խաղում Կրամարիչը դարձավ 8 գոլի հեղինակ, իսկ Ռիեկան հաղթեց 11-0 հաշվով ։ Նոյեմբերի 7-ին՝ Լիոնի դեմ խաղում խորվաթը խփեց իր առաջին գոլը Եվրոպայի Լիգայում ։ Դեկտեմբերի 8-ին՝ Իստրա 1961-ի դեմ խաղում Կրամարիչը ձևակերպեց իր առաջին հետ-տրիկը պրոֆեսիոնալ կարիերայում՝ այս խաղում չիրացնելով նաև 11-մետրանոց հարվածը  ։ 2014 թվականի մարտի 1-ին նա դուբլ ձևակերպեց Սպլիտի դեմ խաղում՝ օգնելով իր թիմին հաղթել 4-1 հաշվով ։ Իր առաջին մրցաշրջանում Ռիեկայի կազմում Կրամարիչը անցկացրեց 41 հանդիպում բոլոր մրցաշարերում՝ դառնալով 30 գոլի և 4 գոլային փոխանցման հեղինակ։ Բացի այդ, նա ակումբի հետ հաղթեց Խորվաթիայի գավաթը ՝ եզրափակչում պարտության մատնելով Դինամո Զագրեբին  ։ 2014 թվականի հուլիսի 11-ին Ռիեկան հաղթեց նաև Խորվաթիայի սուպերգավաթը՝ նորից պարտության մատնելով Կրամարիչի նախկին ակումբ Դինամո Զագրեբին  ։
2014-15 մրցաշրջանի առաջին երկու հանդիպումներում Կրամարիչը դարձավ 5 գոլի և 1 գոլային փոխանցման հեղինակ՝ հուլիսի 20-ին նա երկու գոլ խփեց Զագրեբի դեմ խաղում և հուլիսի 27-ին հետ-տրիկ ձևակերպեց Հայդուկ Սպլիտի դեմ խաղում ։ Օգոստոսի 10-ին և 16-ին Կրամարիչը դուբլ ձևակերպեց համապատասխանաբար Սպլիտի և Սլավեն Բելուպոյի դեմ խաղերում։ Հոկտեմբերի 23-ին նա հետ-տրիկ ձևակերպեց Եվրոպայի Լիգայի Ֆեյենորդի դեմ խաղում ։ Նոյեմբերի 9-ին խորվաթը դարձավ 5 գոլի հեղինակ Լոկոմոտիվայի դեմ խաղում՝ օգնելով իր թիմին հաղթել 6-0 հաշվով ։ Ավելի քան 14 տարի ոչ մի ֆուտբոլիստ չէր կարողացել 4-ից ավելի գնդակ խփել Խորվաթիայի առաջնության մեկ խաղում ։ Բացի այդ, նա դարձավ Խորվաթիայի պատմության երկու ֆուտբոլիստներից մեկը, ով 5 գոլ է խփել մեկ խաղում ։ Մինչև ձմեռային դադարը Կրամարիչը անցկացրեց 30 հանդիպում բոլոր մրցաշարերում՝ դառնալով 28 գոլի և 3 գոլային փոխանցման հեղինակ։
Լեսթեր Սիթի
2015 թվականի հունվարի 8-ին Կրամարիչը 3.5 տարվա պայմանագիր կնքեց Լեսթեր Սիթիի հետ ։ Ակումբը նրա համար վճարեց 9 միլիոն ֆունտ ստերլինգ ։ Իր դեբյուտը նշեց հունվարի 17-ին՝ Ստոկ Սիթիի դեմ խաղում  ։ Իր առաջին գոլը ակումբի կազմում խփեց փետրվարի 10-ին՝ Արսենալի դեմ խաղում  ։ 2015-16 մրցաշրջանում Կրամարիչը չկարողացավ ամրապնդվել Լեսթերի հիմնական կազմում, իսկ Լեսթերը հաղթեց Պրեմիեր Լիգան ։ Այնուամենայնիվ, խորվաթը չստացավ չեմպիոնի մեդալ, քանի որ անցկացրել էր ընդամենը 2 հանդիպում առաջնությունում, իսկ մեդալի համար անհրաժեշտ էր առնվազն 5 խաղ ։
Հոֆենհայմ
2016 թվականի հունվարի 20-ին Կրամարիչը վարձավճարով միացավ Հոֆենհայմին ։ Իր դեբյուտը նշեց հունվարի 23-ին՝ փոխարինելով Էդուարդո Վարգասին Բայեր Լևերկուզենի դեմ խաղում ։ Իր առաջին գոլը խփեց փետրվարի 13-ին՝ Վերդեր Բրեմենի դեմ խաղում ։ Այս խաղում նա հեռացվեց խաղադաշտից՝ ստանալով երկրորդ դեղին քարտը հանդիպման 77-րդ րոպեին։ Մայիսի 25-ին Հոֆենհայմը գնեց Կրամարիչի ամբողջ տրանսֆերը ՝ նրա հետ կնքելով 4 տարվա պայմանագիր ։
2016 թվականի օգոստոսի 21-ին Կրամարիչը հետ-տրիկ ձևակերպեց Գերմանիայի գավաթի Էգեստորֆ/Լանգրեդերի դեմ խաղում ։ Սեպտեմբերի 11-ին՝ Մայնցի դեմ խաղում նա դարձավ 3 գոլային փոխանցման հեղինակ, իսկ հանդիպումը ավարտվեց 4-4 հաշվով ։ 2017 թվականի փետրվարի 18-ին Կրամարիչը դուբլ ձևակերպեց Դարմշտադտի դեմ խաղում ։ Մայիսի 13-ին՝ Վերդեր Բրեմենի դեմ խաղում նա դարձավ դուբլի հեղինակ՝ օգնելով իր թիմին հաղթել 5-3 հաշվով ։ 2016-17 մրցաշրջանում Հոֆենհայմը զբաղեցրեց 4-րդ հորիզոնականը առաջնությունում, իսկ Կրամարիչը դարձավ ակումբի լավագույն ռմբարկուն խփած 15 գոլերով և ճանաչվեց Հոֆենհայմի տարվա լավագույն ֆուտբոլիստը։ Այս մրցաշրջանում նա համարվում էր թիմի առանցքային ֆուտբոլիստներից մեկը՝ Նիկլաս Զյուլեի, Սանդրո Վագների, Սեբաստիան Ռուդիի և Ադամ Սալայի հետ միասին ։
2018 թվականի փետրվարի 10-ին Կրամարիչը դուբլ ձևակերպեց Մայնցի դեմ խաղում ։ Ապրիլի 27-ին նա դարձավ 3 գոլի հեղինակ Հանովերի դեմ խաղում՝ օգնելով Հոֆենհայմին հաղթել 3-1 հաշվով ։
Միջազգային կարիերա
Կրամարիչը ներկայացրել է Խորվաթիան բոլոր տարիքային երիտասարդական հավաքականներում՝ դրանց կազմում անցկացնելով 53 հանդիպում և դառնալով 22 գոլի հեղինակ։ 2010 թվականին նա Խորվաթիայի Մ19 հավաքականի կազմում մասնակցեց Եվրոպայի առաջնությանը՝ օգնելով իր թիմին հասնել մրցաշարի կիսաեզրափակիչ, որտեղ Խորվաթիան 2-1 հաշվով պարտվեց Ֆրանսիային ։
Իր դեբյուտը Խորվաթիայի ազգային հավաքականի կազմում Կրամարիչը նշեց 2014 թվականի սեպտեմբերի 4-ին՝ Կիպրոսի դեմ խաղում՝ այս խաղում դառնալով գոլային փոխանցման հեղինակ ։ Իր առաջին գոլը ազգային հավաքականի խփեց սեպտեմբերի 9-ին՝ Մալթայի դեմ խաղում ։ 2016 թվականին Կրամարիչը Խորվաթիայի կազմում մասնակցեց Եվրոպայի առաջնությունը ՝ 3 անգամ փոխարինման դուրս գալով խաղերի վերջնամասում ։ 2017 թվականի հոկտեմբերի 9-ին՝ Ուկրաինայի դեմ խաղում նա դարձավ դուբլի հեղինակ ՝ օգնելով Խորվաթիային հաղթել 2-0 հաշվով և ապահովել մասնակցությունը 2018 թվականի աշխարհի առաջնության որակավորման փլեյ-օֆֆ փուլին ։
2018 թվականի հունիսի 4-ին Կրամարիչը ընդգրկվեց Խորվաթիայի՝ աշխարհի առաջնության համար վերջնական կազմում ։ Նա մասնակցեց խմբային փուլի բոլոր 3 խաղերին ՝ օգնելով Խորվաթիային գրավել առաջին հորիզոնականը 9 միավորով ։ Հուլիսի 7-ին՝ քառորդ եզրափակչի Ռուսաստանի դեմ խաղում նա դարձավ գոլի հեղինակ , իսկ Խորվաթիան հաղթեց հետխաղյա 11-մետրանոցների միջոցով  ։ Հուլիսի 11-ին Կրամարիչը փոխարինման մտավ Անգլիայի դեմ խաղի լրացուցիչ ժամանակում  , իսկ Խորվաթիան հաղթեց 2-1 հաշվով և դուրս եկավ առաջնության եզրափակիչ ։
Ակումբային վիճակագրություն
2018 թվականի հուլիսի 13-ի դրությամբ
Միջազգային վիճակագրություն
2018 թվականի հուլիսի 13-ի դրությամբ
Ակումբային
Դինամո Զագրեբ
Ռիեկա
Լեսթեր Սիթի
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Խորվաթ ֆուտբոլիստներ Կատեգորիա:Խորվաթիայի հավաքականի ֆուտբոլիստներ Կատեգորիա:Դինամո Զագրեբի ֆուտբոլիստներ Կատեգորիա:Լոկոմոտիվայի ֆուտբոլիստներ Կատեգորիա:Ռիեկայի ֆուտբոլիստներ Կատեգորիա:Լեսթեր Սիթիի ֆուտբոլիստներ Կատեգորիա:Հոֆենհայմի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բունդեսլիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Բուխարա
Բուխարա (Buxoro, Бухоро), Կենտրոնական Ասիայի ամենահին քաղաքներից մեկը, Ուզբեկստանի Բուխարայի մարզի վարչական կենտրոնը։ Բուխարան գտնվում է Ուզբեկստանի հարավարևմտյան մասում։ Քաղաքի տարածքում մշակութային-հնագիտական շերտը կազմում է ավելի քան 20 մ։ Այսպիսի խորությունից հնէաբանները գտել են բնակելի և հասարակական կառույցների մնացորդներ, սպասք, մետաղադրամներ, աշխատանքի գործիքներ, որոնք թվագրվում են մ.թ.ա. 4-րդ դարով։ Բուխարան քաղաք-թանգարան է, ավելի քան 140 պատմամշակութային կառույցներով։ Իր բնակչության թվով Բուխարան Ուզբեկստանի հինգերորդ մեծ քաղաքն է։ 2014 թվականի ապրիլի 24-ի տվյալներով քաղաքի բնակչությունը կազմում է 272,710 մարդ։ Քաղաքը տեղակայված է Մետաքսի ճանապարհի և այդ իսկ պատճառով էլ ժամանակին այն խոշոր առևտրային քաղաք է եղել։
Անվանումը
19-20-րդ դարերի անգլիական գրականության մեջ հանդիպում է Բուխորո տարբերակը կամ Բուհե/Պուհե（捕喝）տարբերակը չինարենում ։ Համաձայն Encyclopædia Iranica-ի Բուխարա անվանումը հավանաբար վերցվել է սոգդիանական բուխարակ ("Լավ ճակատագրի վայր"), որն էլ իր հերթին վերցվել է սանսկրիտի վիհարա բառից, որը նշանակում է բուդդայական տաճարներ։ Հնագույն ժամանակներում Բուխարան, լինելով Մետաքսի ճանապարհի վրա, եղել է խոշոր բուդդայական կենտրոն։
Մուհամմեդ իբն Ջաֆար Նարշակին իր Բուխարայի պատմություն աշխատության մեջ նշում է՝ Սկսած միջին դարերից, քաղաքը հայտնի է Բուհարա անունով/ بخارا արաբական և պարսկական աղբյուրներում։ Ժամանակակից ուզբեկերենում արտասանվում է Բուխորո։
Տրանսպորտ
Բուխարայի օդանավակայանը իրականացնում է ամենօրյա չվերթներ դեպի Ռուսաստան և Ուզբեկստանի այլ քաղաքներ։ M37 մայրուղին միացնում է քաղաքը Թուրքմենստանի խոշոր քաղաքներին, ներառյալ նաև Աշխաբադը։ Բուխարան նաև երկաթուղային կապով կապված է Ուզբեկստանի այլ քաղաքների հետ։ = Դեմոգրաֆիա = Համաձայն պաշտոնական տվյալների՝ քաղաքի բնակչության մեծամասնությունը (82%) կազմում են ուզբեկները, 6%` ռուսները, 4%` պարսիկները, 3%՝ թաթարները, 1%՝ կորեացիները, 1%՝ թուրքմենները, 1%՝ ուկրաինացիները, 2%՝ այլ ազգերի ներկայացուցիչներ ։ Մինչդեռ, ուզբեկական պաշտոնական տվյալները շատ հաճախ քննադատվում են արևմտյան տեսաբանների կողմից, որոնք նշում են, որ Բուխարայի բնակչության մեծամասնությունը կազմում են պարսկախոս տաջիկները՝ էթնիկ ուզբեկների հետ, որոնք հանդիսանում են աճող փոքրամասնություն ։
Արտաքին հղումներ
Կատեգորիա:Ուզբեկստանի քաղաքներ Կատեգորիա:Մետաքսի ճանապարհի բնակավայրեր
Քիոնե (Բորեասի դուստր)
Քիոնե (Χιόνη, ծագում է χιών՝ «քիոն»՝ «ձյուն» բառից), հին հունական դիցաբանության կերպար ։ Ձյան աստվածուհին է ։ Եղել է Բորեասի՝ հյուսիսային քամու աստծու և Աթենքի արքա Էրեքթևսի դուստր Օրիթիայի (Օրեյթիա) դուստրը ։ Քիոնեն եղել է Կլեոպատրայի (Թրակիայի թագավոր Փինևսի կինը) և արգոնավորդներ Կալաիսի և Զետեսի (Բորեադներ) քույրը ։ Ապրել է Թրակիայում։ Ըստ ավելի ուշ շրջանի ընդունված առասպելի՝ Քիոնեն եղել է Պոսեյդոնի սիրուհին և նրա Եվմոլպոս որդու մայրը, որին նետել է օվկիանոսը՝ վախենալով իր հոր զայրույթից։ Պոսեյդոնը փրկում է երեխային ։ Եվմոլպոսը հետագայում դարձել է Դեմետրայի քուրմ, Եվմոլպիդների՝ Էլևսիսի քրմական տոհմի առասպելական նահապետը։
Գրականություն
Կատեգորիա:Թրակիայի հին հունական դիցաբանություն Կատեգորիա:Հին հունական դիցաբանության կերպարներ Կատեգորիա:Նիմփաներ
Զինավոր
Զինավոր, հայկական արական անուն։ Առաջացել է հայերեն զինավոր բառից։ Գործածական է Ղարաբաղում։ Անվան պարսկերեն տարբերակն է Zĩnāwar :
Ծանոթագրություններ
Կատեգորիա:Հայկական արական անձնանուններ
Զվարթնոց-ԱԱԼ
«Զվարթնոց-ԱԱԼ» ֆուտբոլային ակումբ, հայկական նախկին ֆուտբոլային ակումբ Երևան քաղաքից։ Հիմնադրվել է 1997 թվականին և կոչվել Երևանի «Զվարթնոց» օդանավակայանի անունով, որը եղել է ակումբի պաշտոնական հովանավորը։
Պատմություն
Հայկական ֆուտբոլի պատմության մեջ արդեն եղել էր «Զվարթնոց» անունով ակումբ Էջմիածին քաղաքից։ Երևանի «Զվարթնոցը» հիմնադրվել է 1997 թվականին՝ առաջնությունից առաջ։ Առաջին մրցաշրջանում ակումբն զբաղեցրել է իններորդ տեղը տասը թիմերի շարքում, ընդ որում՝ վերջին տեղը գրաված «Արմավիր» ակումբը հեռացվել էր 7-րդ փուլից հետո։ Սակայն հաջորդ մրցաշրջանում իրավիճակը փոխվել է, և թիմն զբաղեցրել է առաջին հորիոզնականը մրցաշարային աղյուսակում՝ երկրորդ տեղն զբաղեցրած թիմից առաջ անցենլով 12 միավորով և չկրելով ոչ մի պարտություն։ Այդպիսով 1999 թվականին ակումբն անցել է Հայաստանի Պրեմիեր լիգա։
2002 թվականին ակումբը երկրորդ անգամ հասել է երկրի գավաթի խաղարկության եզրափակիչ, որտեղ 0:2 հաշվով պարտվել է Երևանի «Փյունիկին», ինչպես նաև զբաղեցրել է յոթերորդ տեղը առաջնությունում։ 2003 թվականին ակումբը ֆինանսական խնդիրների պատճառով հրաժարվել է առաջնությունը և գավաթի խաղարկությանը մասնակցելուց, իսկ ավելւ ուշ լուծարվել է։
Ռիխարդ Գերստլ
Ռիխարդ Գերստլ (Richard Gerstl, ), ավստրիացի նկարիչ, էքսպրեսիոնիստ։
Կենսագրություն
Ռիխարդ Գերստլը ծնվել է 1883 թվականին Վիեննայում, բարեկեցիկ ընտանիքում։ Նրա հայրը` Էմիլ Գերստլը (1834, Նիտրա - 1912, Վիեննա), եղել է հրեա, որ հարստացել է բիրժային գործողություններում, մայրը` Մարիան (օրիորդական ազգանունը` Պֆայֆեր, 1857, Կապլից - 1910, Վիեննա), եղել է կաթոլիկ ։ Մայրը հուդայականություն է ընդունել ամուսնությունից առաջ` 1883 թվականի օգոստոսին, սակայն շուտով կրկին վերադարձել է կաթոլիկության։ Գերստլը ծնվել է ծնողների ամուսնությունից երեք շաբաթ առաջ։ Նա ունեցել է երկու ավագ եղբայրներ, որոնք ծնվել էին ծնողների ամուսնությունից առաջ։ Ավգուստը (1880-1945) և Ալոիզը (1881-1961), եղել են բանկային ծառայողներ և փոքր եղբոր կտակակատարը։
1901 թվականի ամռանից շարունակել է սովորել գեղանկարչություն Շիմոն Հոլոշիի ղեկավարությամբ Տրանսիլվանիայի Բայա Մարե քաղաքում և Հենրիխ Լեֆլերի մոտ Վիեննայում։
Ռիխարդ Գերստլը բացի գեղանկարչությունից հետաքրքրվում էր նաև երաժշտությամբ ու փիլիսոփայությամբ, սերտ կապեր ուներ կոմպոզիտորներ Առնոլդ Շյոնբերգի, Ալեքսանդր ֆոն Ցեմլինսկու հետ (նրա քույրը` Մաթիլդան, ամուսնացել էր Շյոնբերգի հետ), ով իր հետ նույն տանն էր ապրում, ինչպես նաև Գուստավ Մալերի և Ալբան Բերգի հետ։ Գերստլն ու Շյոնբերգը փոխադարձաբար հիացած էին իրարով ու դիմացինի տաղանդով։ Հավանաբար ԳերստլըՇյոնբերգին ցուցումներ էր տալիս արվեստում ։
Հարևան Շյոնբերգին և նրա կնոջը` Մաթիլդային, նա սովորեցնում էր նկարել։ Շյոնբերգների ընտանիքի միջոցով նա մտավ Վիեննայի երաժիշտների ու կոմպոզիտորների հասարակության մեջ։
1908 թվականի ամռանը Շյոնբերգի կինը` Մաթիլդան, սիրահարվում է նկարչին։ Այդ կապը ողբերգական վախճան է ունենում. Գերստլը և Մաթիլդան դառնում են սիրեկաններ, ինչը հայտնի է դառնում Առնոլդ Շյոնբերգին։ Մաթիլդան թողնում է ամուսնուն և երկու երեխաներին և գնում է Գերստլի մոտ։ Շուտով, տանջվելով ամոթի զգացումից ու խղճի խայթից, Մաթիլդան որոշում է վերադառնալ ամուսնու ու երեխաների մոտ։ Ռիխարդը սիրելի էակի կորստից հետո դեպրեսիայի պահին ինքնասպանություն է գործում` դանակով հարվածելով կրծքին և հայելու առաջ կախվելով իր ստուդիայում։ Դրանից առաջ նա վառել էր իր բոլոր թղթերը, էսքիզներն ու մի քանի նկարներ։
Ստեղծագործություն
Ռիխարդ Գերստլը ավստրիական հոգեբանական գեղանկարչության ներկայացուցիչ է։ Նա հիմնականում նկարել է դիմանկարներ ու բնանկարներ։ 1905 թվականից մշակում է էքսպրեսիայի իր ուրույն ոճը, որը հետագայում շարունակում է Օսկար Կոկոշկան։
Ներկայումս հայտնի են Գերստլի վաթսունվեց նկարներ։ Նկարչի աշխատանքների առավել հարուստ հավաքածուն պահվում են Լեոպոլդ թանգարանում, Բելվեդեր պատկերասրահում և Վիեննայի Արվեստի պատմության թանգարանումում։
Արտաքին հղումներ
Կատեգորիա:Ինքնասպաններ Կատեգորիա:Ավստրիացի նկարիչներ Կատեգորիա:Ինքնասպան նկարիչներ
Դորմելետո
Դորմելետո (Dormelletto), քաղաք Իտալիայի Պիեմոնտ մարզի Նովարա գավառում ։
Բնակչությունը 2482 մարդ է (2010 թվականի տվյալներով)։ Բնակչության խտությունը 355 մարդ/կմ² է։ Տարածքը 7 կմ² է։ Փոստային ինդեքսը՝ 28040։ Հեռախոսային կոդը՝ 0322։
Բնակավայրի հովանավորն է համարվում Ասունցիոնե դի Մարիան։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
Կաստել դի Սանգրո
Կաստել դի Սանգրո  (Castel di Sangro), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Բնակչությունը կազմում է 5798 մարդ (2005 թվականի տվյալներով)։ Խտությունը՝ 89,65 մարդ/կմ²։ Տարածքը՝83,98 կմ²։ Էլեկտրոնային փոստ՝ 67053։ Հեռախոսային կոդ՝ 0863։
Բնակավայրի հովանավորն է Սան Ռուֆո նահատակը։ Տոնը նշվում է Օգոստոսի 27-ին։
Ծանոթագրություններ
Կատեգորիա:Իտալիայի բնակավայրեր
Կարսոլի
Կարսոլի (Carsoli), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Բնակչությունը կազմում է 5243 մարդ (2005 թվականի տվյալներով)։ Խտությունը՝ 55,06 մարդ/կմ²։ Տարածքը՝ 95,22 կմ²։ Փոստային ինդեքս՝ 67061։ Հեռախոսային կոդ՝ 0863։
Բնակավայրի հովանավորն է սուրբ Սանտա Վիտորիան։ Բնակավայրի տոնը նշվում է դեկտեմբերի 23-ին։
Վալենտին Գաֆտ
Վալենտին Իոսիֆովիչ Գաֆտ (Валентин Иосифович Гафт, ), խորհրդային և ռուսական թատոնի և կինոյի դերասան, թատերական ռեժիսոր, բանաստեղծ և գրող։ ՌԽՖՍՀ ժողովրդական արտիստ (1984)։
Կենսագրություն
Վալենտին Գաֆտը ծնվել է 1935 թվականի սեպտեբերի 2-ին Մոսկվայում՝ Պրիլուկիից տեղափոխված հրեական ընտանիքում։ Հայրը՝ Իոսիֆ Ռուվիմովիչ Գաֆտը (1907-1969), եղել է երրորդ կարգի զինվորական իրավաբան, Հայրենական մեծ պատերազմի մասնակից (1941 թվականից մինչև 1944 թվականի մարտ կռվել է Արևմտյան ռազմաճակատում, պարգևատրվել է «Մարտական ծառայությունների համար» մեդալով ), պատերազմից հետո աշխատել է որպես փաստաբան Իրավաբանական խորհրդատվությունում (Լենինգրադյան խճուղի), մայրը՝ Գիտա Դավիդովնա Գաֆտը (1908-1993), եղել է տնային տնտեսուհի ։
Դպրոցում սովորելու տարիներին Վալենտին Գաֆտն սկսել է մասնակցել ինքնավարությանը, խաղացել է դպրոցական ներկայացումներում։ Որոշել է գաղտնի ընդունվել թատերական ուսումնարան և փաստաթղթերը ներկայացրել է միանգամից երկու ուսումնական հաստատություն՝ Բորիս Շչուկինի անվան թատերական ինստիտուտ և ՄԳԱԹ-ի դպրոց-ստուդիա։ Քննություններից երկու օր առաջ փողոցում պատահաբար հանդիպել է հայտնի դերասան Սերգեյ Ստոլյարովին և խնդրել է «լսել» իրեն։ Ստոլյարովը զարմացել է, բայց չի մերժել և նույնիսկ օգնել է իր խորհուրդներով։ Շչուկինյան ուսումնարանում Վալենտին Գաֆտն անցել է քննությունների առաջին փուլը, բայց չի հաղթահարել երկրորդը։ Սակայն ՄԳԱԹ-ի դպրոց-ստուդիա ընդունվել է առաջին փորձից՝ քննությունը հանձնելով գերազանց։
1957 թվականին ավարտել է ՄԳԱԹ-ի դպրոց-ստուդիան (Վասիլի Տոպորկովի արվեստանոց), կատարել նորամուտը Մոսսովետի անվան թատրոնում (Դմիտրի Ժուրավլյովի երաշխավորթւայմբ)։ Որոշ ժամանակ հետո տեղափոխվել է Մոսկվայի դրամատիկական թատոն (ներկայում՝ Թատրոն Մալայա Բրոննայայում)։ Ավելի լուրջ աշխատանքներ ստացել է Անատոլի Էֆրոսից Լենինյան կոմերիտմիության անվան թատրոնում (ներկայում՝ «Լենկոմ»)։ 1969 թվականին դարձել է «Սովրեմեննիկ» թատրոնի դերասան։
Կինոյում նորամուտը կատարել է 1956 թվականին «Սպանություն Դանթե փողոցում» ֆիլմում (կատարելով էպիզոդիկ դերերից մեկը՝ մարմնավորելով մարդասպանին)։ Ժողովրդականության է արժանացել «կինոչարագործների» դերերի շնորհիվ՝ ունենալով վառ արտահայտված բացասական խարիզմա։ Հայտնի են նրա դերերն Էլդար Ռյազանովի՝ սուր սոցիալական թեմաների անդրադարձող «Ավտոտնակ», «Небеса обетованные», «Խեղճ հուսարի մասին բարի խոսք ասեք․․․» («О бедном гусаре замолвите слово․․․»)։
2017 թվականի դեկտեմբերի 14-ին Վալենտին Գաֆտը տեղափոխվել է հիվանդանոց ընկելու հետևանքով ստացած վնասվածքի պատճառով, ինչի պատճառով «Սովրեմեննիկ» թատրոնը 2017 թվականի դեկտեմբերի 15-ին նախատեսված «Քանի դեռ գոյություն ունի տարածությունը» («Пока существует пространство») ներկայացումը տեղափոխել է 2018 թվականի փետրվարի 5։ Դեկտեմբերի 15-ին դերասանը վիրահատվել է, ինչի մասին զանգվածային լրատվամիջոցներին հայտնել է «Սովրեմեննիկ» թատրոնում դերասանի գործընկեր Սաիդ Բագովը ։
2019 թվականի օգոստոսի 6-ին Վալենտին Գաֆտը տեղափոխվել է հիվանդանոց գլխուղեղի ձախ կիսագնդի կաթվածով ։ Ավելի ուշ տեղափոխվել է վերականգնողական կենտրոն, սկսել է աստիճանաբար ապաքինվել ։
Հայացքներ
Վալենտին Գաֆտը բազմիցս հանդես է եկել ի պաշտպանություն կենդանիների՝ դաժան վերաբերմունքի դեմ օրենքի ընդունման, կենդանիների իրավունքների գծով լիազորի պաշտոնի ստեղծման  , անզգայացման օգտագործման համար անասնաբույժների հետապնդումների դադարեցման օգտին   ։ 2000 թվականին եղել է այն գործիչների թվում, որոնք քննադատել են Ալեքսանդր Ալեքսանդրովի երաժշտությամբ խորհրդային հիմնին վերադառնալը  ։
2014 թվականի մարտին Վալենտին Գաֆտն ստորագրել է Ռուսաստանի մշակույթի գործիչների դիմումի տակ, որն ուղղված էր Ուկրաինայի նկատմամբ Ռուսաստանի նախագահ Վլադիմիր Պուտինի վարած քաղաքականության դեմ ։ 2015 թվականին Ուկրաինայի մշակույթի նախարարությունը Վալենտին Գաֆտի անունն ընդգրկել է այն արտիստների այսպես կոչված «սպիտակ ցուցակում», որոնք «սատարում են երկրի տարածքային ամբողջականությանն ու ինքնիշխանությանը»  ։ Դերասանը դա կապել է համացանցում իր անունից հրապարակված բանաստեղծության հետ, որում քննադատության են ենթարկվել ռուսական իշխանությունները․ նա ասել է, որ դրա հեղինակն ինքը չէ  ։ Նույն թվականին Վալենտին Գաֆտը իրեն կոչել է «պուտինական»  ։ Նա հայտարարել է, որ վստահում է ռուսական հեռուստատեսությանը և պետությանը, Ղրիմն Ուկրաինային հանձնելը համարում է անարդար և Դոնբասի պատերազմի պատասխանատու համարում է Կիևին  ։ Դրանից հետո դերասանի անունն ընդգրկվել է Ուկրաինայի ազգային անվտանգությանը վտանգ ներկայացնող անձանց ցանկում  ։ Վալենտին Գաֆտի կարծիքով՝ դա արվել է իր երկրի ու նախագահի նկատմամբ սիրո պատճառով, որովհետև ինքն ուկրաինացիներին թշնամի չի համարում  ։
Երգեր
Վալենտին Գաֆտը կատարել է մի շարք երգեր․
Արտաքին հղումներ
Կատեգորիա:Ռուս դերասաններ Կատեգորիա:Խորհրդային դերասաններ Կատեգորիա:Ռուսաստանի հեռուստատեսության դերասաններ Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Խորհրդային բանաստեղծներ Կատեգորիա:Ռուս բանաստեղծներ Կատեգորիա:20-րդ դարի բանաստեղծներ Կատեգորիա:21-րդ դարի բանաստեղծներ Կատեգորիա:Ռուս երգիչներ Կատեգորիա:21-րդ դարի երգիչներ և երգչուհիներ Կատեգորիա:Թատերական ռեժիսորներ այբբենական կարգով Կատեգորիա:Ռուս թատերական ռեժիսորներ Կատեգորիա:Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:Բարեկամության շքանշանի ասպետներ (Ռուսաստան) Կատեգորիա:ՌԽՖՍՀ ժողովրդական արտիստներ Կատեգորիա:ՌԽՖՍՀ վաստակավոր արտիստներ Կատեգորիա:ՄԳԱԹ դպրոց-ստուդիայի շրջանավարտներ Կատեգորիա:«Ոսկե արծիվ» մրցանակի դափնեկիրներ Կատեգորիա:Ռուս հուշավիպագիրներ Կատեգորիա:Ռուսաստանի հրեաներ Կատեգորիա:Խորհրդային տղամարդ գրողներ Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ Կատեգորիա:Բանաստեղծներ այբբենական կարգով
Կարսոլի
Ծանոթագրություններ
Կատեգորիա:Իտալիայի բնակավայրեր
Հայոց ցեղասպանության հուշարձան (Բռնակոթ)
Հայոց ցեղասպանության հուշարձան, հուշակոթող Հայաստանի Սյունիքի մարզի Բռնակոթ գյուղում։
Պատմություն
Հուշարձանը նվիրված է 1915 թվականի Հայոց Ցեղասպանության զոհերի հիշատակին։ Տեղադրվել է 1975 թվականին։ Հուշարձանը կառուցվել է բռնակոթցիների կազմակերպած գաղտնի հանգանակությամբ։ Խորհրդային իշխանությունների տարիներին արգելվել է ցեղասպանության հուշակոթողների կառուցումը և հանձնարարել են այս հուշարձանի վրա փորագրված «ապրիլի 24» և «1915» բառերը ցեմենտ-ավազով փակել։ Բռնակոթցիների ջանքերով հուշարձանը դարձել է ուխտատեղի ։
Արտաքին հղումներ
Կատեգորիա:Սյունիքի մարզի հուշարձաններ Կատեգորիա:Հայոց ցեղասպանության հուշարձաններ
Արծաթի համաձուլվածքներ
Արծաթի համաձուլվացքներ, արծաթ պարունակող մետաղական միահալույթներ։ Արծաթի համաձուլվացքներում արծաթը կամ հիմնական բաղադրիչն է, կամ պայմանավորում է համաձուլվածքի որևէ կարևոր հատկությունը։ Արծաթի համաձուլվացքներ պատրաստում են հիմնականում արծաթի կարծրությունը և քիմիական կայունությունը թթուների, ծծմբի և նրա գազային միացությունների նկատմամբ մեծացնելու համար։ Այդ նպատակով օգտագործվում են արծաթի համաձուլվացքների ոսկու, պլատինի, պալադիումի, պղնձի, կադմիումի և այլ մետաղների հետ։ Ոսկին և պալադիումը լուծվում են արծաթում բոլոր հարաբերություններով և առաջացնում պինդ լուծույթներ։ Ոսկի ավելացնելիս արծաթի սպիտակ գույնը աստիճանաբար վոխվում է՝ սպիտակից (35% Au) դեղնականաչավունի (70% Au)։ 40%–ից քիչ ոսկի պարունակող արծաթը լուծվում է ազոտական թթվում։ Արծաթի համաձուլվացքների պալադիումի հետ պլաստիկ են, կայուն՝ թթուների և օքսիդիչների նկատմամբ, լուծվում են թթուներում մինչև 5% Pd–ի պարունակության դեպքում միայն։ Արծաթը պլատինի հետ առաջացնում է ներմեաաղական միացություններ (Ag3Pt, AgPt ևն)։ Հաճախ օգտագործում են եռկոմպոնենտ արծաթի համաձուլվացքներ՝ Ag–Au–Cu, Ag–Pd–Cu, Ag–Au–Pt ևն, երբեմն սրանց ավելացնում են ցինկ, նիկել, կադմիում ևն։ Արծաթի համաձուլվացքները ազնիվ մետաղների և պղնձի հետ միօրինակացված են։
Սրանք օգտագործվում են ոսկերչական և կենցաղային իրեր, մանրադրամ, ատամնապրոթեզներ, քիմիական և էլեկտրական կոնտակտներ պատրաստելու համար։
Գյարով
Գյարով, գետակ Հայաստանի Սյունիքի մարզում, Մեղրի գետի օժանդակներից մեկը ։
Ծանոթագրություններ
Կատեգորիա:Սյունիքի մարզի գետեր Կատեգորիա:Մեղրի գետի վտակներ
Հայերի մասնակցությունը Առաջին համաշխարհային պատերազմին
Հայերի մասնակցությունը Առաջին համաշխարհային պատերազմին, Արևելյան Հայաստանի, արևմտահայության, Ռուսաստանի հայ բնակչության և արտերկրի հայկական համայնքների մասնակցությունը 1914-1918 թվականների Առաջին համաշխարհային պատերազմին։
Առաջին համաշխարհային պատերազմի նախօրյակին և ընթացքում ռազմաքաղաքական խմբավորումներն իրենց և հակառակորդ տերությունների քաղաքացիներից կազմակերպում էին կամավորական-աշխարհազորային ստորաբաժանումներ։ Այդ նպատակի համար չէին խնայվում ո՛չ ֆինանսական, ո՛չ էլ բարոյական ու քաղաքական բնույթի խոստումներ ։
1914 թ. ցարական Ռուսաստանի և Ֆրանսիայի կառավարող շրջանները կոչով դիմեցին հայերին. եթե հայերը կամավորական ջոկատներ կազմեն՝ ֆրանսիական և ռուսական զորքերի կազմում Թուրքիայի դեմ կռվելու համար, ապա Կիլիկիան և Արևմտյան Հայաստանն ինքնավարություն կստանան՝ Ֆրանսիայի և Ռուսաստանի հովանավորության ներքո։ Բազմաթիվ հայեր աշխարհի տարբեր կողմերից եկան Կովկաս (Թիֆլիս՝ կամավորական ջոկատների հավաքատեղին), Կիպրոս (Կիլիկիայի Հայկական լեգեոնի հավաքատեղին)։ Ամերիկահայ կամավորները (հրամանատար՝ Ալեքսանդր Մնացականյան) մեծ դժվարությամբ կտրեցին Ատլանտյան օվկիանոսը, եկան Արխանգելսկ-Պետրոգրադ, այնտեղից էլ՝ Կովկաս ։
Հայ ժողովուրդը ակտիվ մասնակցությունը Առաջին համաշխարհային պատերազմին, մեծ զոհողությունների գնով զգալի ավանդի ներդրումը Ռուսաստանի և ամբողջ Անտանտի հակառակորդ Թուրքիայի դեմ տարած հաղթանակում քաղաքական լուրջ պատճառներով ըստ արժանվույն չփոխհատուցվեց։ Այնուամենայնիվ, հայ ժողովրդի զավակների արժանահիշատակ մասնակցությունը գրեթե բոլոր ռազմաճակատներում և տարբեր զորատեսակների կազմում ընթացած մարտական գործողություններին, ինչպես Ռուսական կայսրության, այնպես էլ նրա դաշնակից երկրների բանակների կազմում՝ նպաստեց հայկական ռազմական ուժերի սռեղծմանը և քսաներորդ դարի երկրորդ տասնամյակում հայկական պետականության վերականգնմանը։ Հայ ժողովրդի քաջարի զավակները իրենց մարտական հմտությամբ և հերոսական սխրանքներով հարստացրել են հայ ժողովրդի փառավոր մարտական ավանդույթները։
Հայ ժողովրդի հույսերը
Հայության գերակշիռ մեծամասնությունը մասնակցեց Առաջին համաշխարհային պատերազմին, հայկական կամավորական շարժմանը, որովհետև հուսախաբ էր եղել երիտթուրքերի խոստումներից և համոզված էր, որ կամավորները կարող էին պաշտպանել արևմտահայերին կոտորածներից ։
1914թ. օգոստոսի 1-ին բռնկված համաշխարհային պատերազմը հայ ժողովրդի մեջ որոշակի հույսեր արթնացրեց՝ Անտանտի անդամ երկրների՝ մասնավորապես՝ Անգլիայի, Ֆրանսիայի և Ռուսաստանի օգնությամբ ազատագրելու Արևմտյան Հայաստանը թուրքական լծից և վերականգնելու պետականությունը։
Հայ հասարակական-քաղաքական շրջաններն ու ազգային կուսակցությունները պատերազմը հայտարարեցին արդարացի և իրենց անվերապահ աջակցությունը հայտնեցին Անտանտի քաղաքականությանը։ Դրան շատ բանով նպաստեց Ռուսաստանի պաշտոնական շրջանակների՝ պատերազմի մեջ մտնելու գլխավոր նպատակ Արևելքի քրիստոնյաների «ազատագրումը» ազդարարելը ։
Կովկասյան ռազմաճակատում ծավալված ռազմական գործողություններին հայերի ակտիվ մասնակցությունը պայմանավորված էր Արևմտյան Հայաստանն ազատագրելու նրա վաղեմի բաղձանքով։ Ուստի պատերազմի սկզբից ևեթ սկիզբ առավ հայկական կամավորական շարժումը։ Ցարական իշխանությունը, օգտվելով հայ ժողովրդի ոգևորությունից որոշեց խրախուսել համար կամավորական շարժումը. նույնիսկ չզլացան հրապուրիչ խոստումներ տալ հայ ժողովրդին ։
«Մեր թուրքահայ եղբայրների դատը պաշտպանված և լուծված կլինի, եթե ներկա համաեվրոպական պատերազմի մեջ ռուսական զենքը հաղթող հանդիսանա, – նշել է այն տարիներին Թիֆլիսում լույս տեսնող «Մշակ» թերթը իր 1914թ. հոկտեմբերի 10-ի համարում, – ուստի և մենք ամեն կերպ պետք է ապահովենք այդ հաղթանակը» ։ Քիչ ավելի ուշ հոկտեմբերի 25-ին «Մշակը» կոչ էր անում հայ ժողովրդին միահամուռ պաշտպանելու Ռուսաստանին՝ նրա մեծ և պատմական առաքելության մեջ։ «Աջակցելու համար հարկավոր է մի բան՝ ընդհանուր միաբանություն, համերաշխություն, հրաժարում կուսակցական պառակտումներից։ Այսօր այլևս չպետք է լինեն ո՛չ մշակական, ո՛չ դաշնակցական, ո՛չ հնչակյան, ո՛չ սոցիալ-դեմոկրատ հայկական հատվածներ, – գրում է թերթը, – այսօր ամենքը պետք է զգան իրենց հայության զավակներ, եղբայրներ, որոնց պարտքն է մտածել, հոգալ իրենց թշվառ թուրքահայ եղբայրների ազատագրության համար» ։
Այսպիսով, հայերը, մասնակցելով Առաջին համաշխարհային պատերազմին, հույս ունեին վերականգնելու իրենց ազատությունը և ազատագրել Թուրքիայի տիրապետության տակ գտնվող հայկական տարածքները։ Սակայն ցարական Ռուսաստանը նրանց ընդամենը օգտագործեց իր նվաճողական ծրագրերը իրականացնելու համար և անգամ չգնահատեց նրանց կատարած գործը։
Մյուս կողմից հայ ժողովուրդը ունեցավ մեծ ձեռքբերում։ Նա ստեղծեց ազգային ռազմական ուժերի սաղմը, որոնք հետագայում հնարավորություն տվեցին պայքարելու Արևելյան Հայաստան ներխուժած թուրքական բանակի դեմ և պատերազմի բոցերում՝ 543-ամյա ընդմիջումից հետո՝ ստեղծել անկախ հայկական ազգային պետականությունը՝ իր սեփական ազգային բանակով ։
Միջազգային դիվանագիտությունը և Հայոց հարցը պատերազմի տարիներին
Ռուսական կայսրությունը, ինչպես և Անտանտի պետություններր թեպետև բազմիցս հայտարարել էին, որ կօգնեն հայերին իրականացնելու նրանց ազգային ձգտումները, սակայն, ինչպես միշտ, այս անգամ ևս օգտագործեցին հայերի թափած արյունը իրենց նվաճողական նպատակներին հասնելու համար։ Նրանք ամենևին էլ մտադիր չէին պատերազմի հաղթական ավարտից հետո անկախություն կամ ինքնավարություն տալ Արևմտյան Հայաստանին, ինչպես նաև Թուրքիայի լծի տակ հեծող մյուս ժողովուրդներին։ Այդ մասին են վկայում Անգլիայի ու Ֆրանսիայի, իսկ այնուհետև Ռուսաստանի միջև տեղի ունեցած գաղտնի բանակցություններն Օսմանյան կայսրության և, մասնավորապես, նրա արաբական տարածքնների, Արևմտյան Հայաստանի ու Կիլիկիայի ետպատերազմյան բաժանման մասին։ Բանակցություններն սկսվեցին 1915 թ. դեկտեմբերին՝ Լոնդոնում։ Անգլիայի ներկայացուցիչն Էր մերձավորարևելյան հարցերի գծով փորձագետ Մայքլ Սայքսը, Ֆրանսիայինը՝ Բեյրութի նախկին գլխավոր հյուպատոս Ժորժ Պիկոն։ Բանակցությունները վեր հանեցին այն խոր հակասությունները, որոնք առկա Էին Անգլիայի ու Ֆրանսիայի միջև՝ արաբական տարածքների բաժանման հարցում։ Երկար սակարկությունից հետո, 1916 թ. փետրվարին կնքվեց մի համաձայնագիր, որով դաշնակիցների կողմից պատերազմը շահելու դեպքում ներքին և հարավային Միջագետքում (Բաղդադի հետ միասին) հաստատվելու Էր անգլիական տիրապետություն, իսկ արևմտյան Սիրիան, Լիբանանը, Կիլիկիան, Այնթափը, Ուրֆան (Ուռհա, Եդեսիա), Մարդինը, Դիարբեքիրը և Հեքյարիի սանջակը հանձնվելու Էին Ֆրանսիային։ Արևելյան Սիրիան ու Մոսուլի վիլայեթը կազմելու Էին Ֆրանսիայի ազդեցության ոլորտը, իսկ Պաղեստինը հանձնվելու Էր դաշնակիցների համատեղ կառավարման ։
Հայ ազգային կուսակցությունները և տարբեր հասարակական կազմակերպությունները շարունակում Էին կուրորեն հավատալ Ռուսաստանի և Անտանտայի մյուս պետու­թյունների պետական և դիվանագիտական գործիչների հայասիրական կեղծ ճառերին և խոստումներին։ Այսպես, Ազգային պատվիրակությունը, որն ստեղծվել Էր տակավին բալկանյան պատերազմի տարիներին Հայկական հարցը բարձրացնելու նպատակով Պողոս Նուբար փաշայի նախագահությամբ ու Արշակ Չոպանյանի, Վահան Թեքեյանի, Գաբրիել Նորատունկյանի, Միհրան Տամատյանի և ուրիշների անդամակցությամբ, պատերազմի տարիներին բախում Էին Անտանտայի երկրների դռները և աղերսում, որ նրանք Արևմտյան Հայաստանի ու Կիլիկիայի տարածքից ստեղծեն Հայկական ինքնավարու­թյուն իրենց հովանավորության ներքո։ Պողոս Նուբար փաշան 1915 թ. հուլիսին անգլիական մի քանի գործիչ­ների հետ ունեցած հանդիպումներից ոգևորված գրում Էր. «Մեր դատը Ռու­սիոյ, Ֆրանսիայի և Անգլիոյ համակրութիւնը կվայելէ»։ Պողոս Նուբարը 1916 թ. դեկտեմբերի 14-ին Չորրորդ պետական դու­մայի անդամ Պապաջանյանին հղած իր նամակում գրում Էր» «Ես հանրա­պետության (Ֆրանսիայի—խմբ.) կառավարությունից ստացել եմ պաշտոնա­կան հավաստիներ, թե հաղթանակից հետո մեր ազգային ձգտումներր կստա­նան լիակատար բավարարություն», և վերջում ավելացնում, որ նրան հայտ­նի Է դաշնակիցների միջև կնքված համաձայնագիրը, որով վեց վիլայեթները և Կիլիկիան չեն կազմելու մի ամբողջություն, նրանց մի մասը տրվելու Է Ռուսաստանին է իսկ մյուս մասը (Կիլիկիա)` Ֆրանսիային. «Մենք կարող ենք հուսալ,— եզրակացնում Էր Պողոս Նուբարր,— որ Ֆրանսիայի հովանավորու­թյան տակ տրված տեղական լայն ինքնավարության շնորհումով այնտեղ կի­րագործվեն մեր բաղձանքները})^^։ Առաջին համաշխարհային պատերազմ ի ընթացքում դաշնակիցների արած խոստումնալից հայտարարությունները և հետագայում միջազգային տարբեր կոնֆերանսներում Հայկական հարցի մասին ընդունած մի շարք բանաձևերը ցույց տվեցին, որ մեծ տերությունները երբեք միտք չեն ունեցել իրապես օգնել արևմտահայերին ազատագրվելու թուրքական բռնակալությունից։ Նրանք մշտապես օգտագործում Էին Հայկական հարցը միայն Օսմանյան կայսրության նկատմամբ հեռուն միտող իրենց նվաճողական պլաններն իրա­գործելու նպատակով։ Հայկական հարցի մեջ կատարված այդ խաղը հանգեցրեց ո՛չ թե Արևմտյան Հայաստանի ազատագրմանը, այլ վերջին հաշվով օգ­նեց թուրքերին՝ բարբարոսաբար բնաջնջելու հայ ժողովրդի արևմտյան հատ­վածը ։
Հայերի մասնակցությունը ռուսական պետական զորքերի և կամավորական ջոկատների ստեղծմանը
Հայերը մեծ ոգևորությամբ և կազմակերպվածությամբ մասնակցում էին դեռևս պատերազմի նախօրյակին՝ 1914թ. հուլիսի 13-ին, Կովկասում սկսված զորահավաքին, ռուսական կառավարության թույլատրած կամավորական շարժման գործընթացին ։
Ռուսական կայսրության մեջ բնակվող երկու միլիոն 54 հազար հայերից ցարական բանակ տվեցին մոտ 250 հազար հայ զինվոր, որը կազմում էր արևելահայերի 13%-ը ։
Ըստ պատմական գիտությունների դոկտոր, պրոֆեսոր, գնդապետ Ա. Հ. Հարությունյանի՝ ռուսական բանակի Արևմտյան և Կովկասյան ռազմաճակատներում մարտնչել են շուրջ 300 հազար հայ ռազմիկներ ։
Ֆրանսիայի, Անգլիայի և ԱՄՆ-ի բանակններում զորակոչված հայ զինվորների թիվը անցնում էր 50 հազարից ։
Հայ քաղաքական գործիչները ինչպես հայկական գաղթօջախներում, այնպես էլ Անդրկովկասում (Այսրկովկաս, Հարավային Կովկաս) լայնորեն պրոպագանդա էին մղում արևմտահայությանը թուրքական լծից ազատվելու համար օգնել դաշնակից բանակներին նաև կամավորներով ։
Պատերազմին հայ ժողովրդի մասնակցության բարձր ակտիվությունը դրսևորվեց ոչ միայն ռուսական բանակին ավելի քան 250 հազար զինվոր տալով, այլև տարբեր զորատեսակների կազմում բոլոր նշանակալից ճակատամարտերում և մարտական գործողությունների ժամանակ հայազգի զինվորականների ցուցաբերած հերոսությամբ, բարձր, ավագ, միջին և կրտսեր հրամանատարական կազմում ունեցած հայերի բարձր տեսակարար կշռով ։
Ստեղծվել էր այսպես կոչված «Ռազմական խորհուրդ», որը հավաքագրում էր կամավորներին, կազմում ջոկատներ և ապահովում զենքով։ Այն իր ներկայացուցչներն ուներ Ռուսական կայսրության գրեթե բոլոր հայաբնակ վայրերում։ Կամավորական զորագնդեր կազմակերպելու գործին հիմնական նյութական օգնությունը տրվում էր ցարական կառավարության կողմից։ Սակայն հայերը ևս միջոցներ էին տրամադրում. միայն 1915 թվականին հանգանակած գումարը կազմում էր 1.444.000 (մեկ միլիոն չորս հարյուր քառասունչորս հազար) ռուբլի, որի 1.020.000 (մեկ միլիոն քսան հազար) ռուբլին հավաքել էին Ռուսական կայսրությունում բնակվող հայերը ։
Արևելյան Հայաստանից բանակ զորակոչվեց մոտ 120 հազար մարդ։ Եթե ռուսական կայսրությունում զորակոչվածները կազմում էին այդ երկրի ամբողջ բնակչության 8 տոկոսը, ապա Արևելյան Հայաստանում՝ 10 տոկոսը” ։
Բանակի կարիքների համար ձիերի և բանող այլ անասունների (գրաստ) հավաքագրման հետևանքով դրանց թիվը կրճատվեց ինչպես ամբողջ երկրամասում, այնպես էլ Արևելյան Հայաստանում։ Պատերազմի առաջին երկու տարվա ընթացքում ձիերի և ավանակների քանակը միայն Երևանի նահանգում պակասեց ավելի քան 18 հազար գլխով ։
Ռուսական բանակի բարձրաստիճան հայ զինվորականներ
Ըստ Ռուսաստանի բանակում ծառայող գեներալների և սպաների վերաբերյալ նյութերի, որոնք պահվում են Ռուսաստանի պետական ռազմապատմական արխիվում և Ռուսաստանի պետական գրադարանի ռազմական բաժնում (ք. Մոսկվա), Առաջին համաշխարհային պատերազմի տարիներին հայերից՝
Արխիվային փաստաթղթերի և նյութերի հիման վրա կատարված ուսումնասիրություններից պարզվել է, որ 1914-1918 թթ. Առաջին համաշխարհային պատերազմին մասնակցել է 29 հայազգի գեներալ, որոնցից`
Հայերի մասնակցությունը ռազմական գործողություններին
Հայազգի զինվորականները ակտիվորեն մասնակցել են պատերազմի բոլոր շրջանների գրեթե բոլոր ռազմական գործողություններին։
Եվրոպական ճակատ
Եվրոպական ճակատում առաջին իսկ մարտերում աչքի ընկած հայ սպաներից էին 81-րդ հետևակային դիվիզիայի շտաբի պետ Լևոն Ֆադեի Տիգրանովը, գեներալներ Անդրեյ Ադամի Աթաբեկովը, Գեորգի Ալեքսանդրի Թումանովը։ Վերջինս 13-րդ հեծելազորային դիվիզիայի հրամանատարի պաշտոնից առաջ քաշվեց և նշանակվեց 7-րդ հեծելազորային կորպուսի հրամանատար, ստացավ հեծելազորի գեներալի աստիճան։ Աթաբեկովը նշանակվեց Մոսկովյան ռազմական օկրուգի հրետանու պետ։